Havnens bådfører har den seneste tid været på udkig efter netop den båd, som skal overtage driften efter "Hirtshals Lods".

"Fibiger" er navnet på den nye lodsbåd på Hirtshals Havn. Havnens forhenværende lodsbåd "Hirtshals Lods" er udtjent, og Hirtshals Havn har derfor anskaffet sig en ny og hurtigere lodsbåd. Havnens bådfører, Robert Hansen, har den seneste tid været på udkig efter afløseren. - Vi har nu fundet den båd, som skal overtage driften efter "Hirtshals Lods". Efter et navneskift og en mindre ombygning er Hirtshals Havns nye lodsbåd nu klar til at bliver sat i drift. "Fibiger" er navnet på den nye lodsbåd som vi synes, at det er passende, at navngive efter havnens fremsynede grundlægger, udtaler Robert Hansen på havnens hjemmeside. I 1985 anskaffede Hirtshals Havn "Hirtshals Lods", som efter mange års tro tjeneste nu skal pensioneres. "Fibiger" ´skal i fremtiden transportere havnens lodser til og fra de skibe, som har brug for assistance og vejledning, når de ankommer eller afgår fra havnen.